*Мэта:*працягваць выпрацоўку вымаўленчых навыкаў пры вымаўленні гукаў у маўленчай плыні, прывучаць да ўзаемакантролю вымаўлення, пазнаёміць са словамі i выразамі тэматычнай групы, фарміраваць уменні асэнсаванага ўспрымання на слых, выпрацоўваць навык чытання на беларускай мове.

*Абсталяванне:*падручнік, малюнкі-сімвалы, каляровыя алоўкі, фламастары, клей, карткі, пластылін, лісты А-4, мультымедыйная ўстаноўка.

***На ўроку прысутнічаюць і ўдзельнічаюць у рабоце груп бацькі.***

Ход урока.

1. ***Арганізацыйны момант.***

Эмацыянальны настрой (музыка).

- Пачынаем урок. Я думаю, што на ўроку вас чакаюць новыя адкрыцці.

А якімі яны будуць: вялікімі ці маленькімі, у кожнага яны будуць свае.

 - І яшчэ я хачу вам даць параду: «перш чым адказваць, добра падумай».

Пачынаем урок з размінкі.

 **Маўленчая размінка.**

 Паслухайце верш. Запомніце словы з гукамі [р, ч, г]. СЛАЙД

3-за хмурынкі месячык

Беленькі ідзе,

За сабою зорачак

Карагод вядзе.

-Назавіце словы з гукамі [р, ч, г]. Што такое «хмурынка», «месячык», «зорачкі»? (адказы).

-Чаму кажуць, што ме­сячык беленькі? (адказы).

 Раскажыце вершык хорам.

-А можа хто ведае, як назваць адным словам гэтыя словы?

-З’явы прыроды(явления природы).

-Якія з’явы прыроды вы яшчэ ведаеце? (адказы).

-Значыць, пра што пойдзе гаворка на нашым уроку?

(адказы).

**Тэма ўрока “Надвор’е, з’явы прыроды”. (слайд)**

Задачы: (слайд)

Даведацца,…

Навучыцца…

Прымяняць веды….,

Дзякуй.

А цяпер увага на экран. Будзьце ўважлівымі, вы павінны запомніць як мага больш з’яў прыроды.

ВІДЭАРОЛІК (СЛАЙД)

-Якія з’явы прыроды вы бачылі на відэа? ( адказы).

СЛАЙД Кожны дзень нас цікавіць, якое будзе надвор'е. Надвор’е –гэта стан прыроды. Прадоўжыце , калі ласка, дзе?

**Мы слухаем прагноз па** … ***радыё, па тэлевізары, можам паглядзець у Інтарнэце***. Нас цікавіць, будзе сёння сонечна ці дажджліва, цёпла ці холадна, ветрана альбо ціха.

Настаўнік: Пагуляем у вядучых перадачы «Прагноз надвор'я» (слайд)

 Раскажыце пра надвор'е сённяшняга дня па алгарытму:

Тэмпература паветра (адказы).

Вецер (моцны, слабы, марозлівы, халодны, цёплы)

Воблачнасць (ясна, пахмурна)

Ападкі (ідзе дождж, снег, град, без ападкаў).

(слайд) Ітак, мы даведаліся, што такое надвор’е? (стан атмасферы ў пэўны час).

ФІЗКУЛЬТХВІЛІНКА

(Пад музыку) Сядзьце ямчэй і закрыйце вочы. Я хачу запрасіць вас у падарожжа на воблаку. Скокніце на белае пухнатае воблака, адчуйце,як вашы ногі і спіна зручна размясціліся на гэтай хмарнай падушцы. Пацягніцеся і зноў будзьце бадзёрымі і ўважлівымі.

За надвор'е адказваюць тры волата: сонца, вецер і вада.

2) — Паслухайце казку «Сонца i вясёлка». Як вы думаеце, што такое «вясёлка»? Скажыце, чаму сонейка пакрыўдзілася на вясёлку?

**Сонца i вясёлка**

Улетку пасля дажджу выглянула сонейка. Над рэчкай зайграла вясёлка. Усе глядзяць на яе, любуюцца. Пачала вясёлка хваліцца, што яна прыгажэйшая за сонца. Пачула гэта сонца i схавалася за хмару. I вясёлкі адразу не стала.

— Якія словы вам былі незразумелыя?

* Чаму знікла вясёлка? (адказы).
* Дзякуй.

РАБОТА Ў ГРУПАХ

***1 група (слайд)***

Дадзены карцінныя мазаікі. Вы павінны накрыць фішкамі іх у такім парадку:

зімовыя з'явы-сінімі фішкамі,

вясновыя – зялёнымі,

летнія – чырвонымі,

восеньскія - жоўтымі.

***2 група (слайд)***

Саставіць кросенс. Прыдумаць «капрыз» гэтых з’яў прыроды.

**3 група (*слайд)***

Суаднесці словы са з’явамі прыроды.

**ПРЭЗЕНТАЦЫЯ ГРУП.**

Звярнуцца да 2 задачы.

ФІЗКУЛЬТХВІЛІНКА (Спіна прамая, рукі на поясе. Дзеці плаўна і павольна падымаюць то правую, то левую нагу, сагнутую ў калене, і таксама плаўна апускаюць. Сачыць за спіной.)

— Бусел, бусел даўганогі, пакажы дамоў дарогу. (Бусел адказвае.)

— Тупай праваю нагою, тупай леваю нагою,

ізноў-праваю нагою, ізноў-леваю нагою.

Пасля — праваю нагою,

пасля — леваю нагою.

 І тады прыйдзеш дадому.

РАБОТА ПА ПАДРУЧНІКУ

Аудзіраванне

* Разгледзьце малюнкі. Якіх герояў вы бачыце на малюнках?
* Хто з герояў прысутнічае на кожным малюнку?
* Як вы думаеце, пра каго будзе весціся гаворка ў гэтай казцы?
* Прачытайце словы- дапаможнікі.
* Яго завуць хмарку? Пухнацік.
* Паслухайце ўважліва казку і адкажыце мне на пытанне:

-Чаму Пухнацік заплакаў?

Чытанне настаўнікам. Пытанні.

**-** Чаму ж Пухнацік заплакаў?

- Ад чаго засцерагаў дзядуля Туман Пухнаціка?

-З кім сустракаўся Пухнацік?

- У што ператварыўся Пухнацік?

-Чаму ён не знік?

-Што вас расчуліла ў казцы?

Што азначае фраза:

***Той, хто робіць добрае, - ніколі не знікае.***

**Работа ў групах (слайд)**

1 група

Саставіць пашпарт Пухнаціка

2 група

Зрабіць вокладку да казкі «Пухнацік»

3 група

Пластылінаграфія (зляпіць карціну «Пухнацік і яго сябры»).

Прэзентацыя груп.

Звярнуцца да 3 задачы.

**РЭФЛЕКСІЯ (слайд)**

-Якую з’яву прыроды вы сёння выберыце для сябе?

-Хто лічыць, што сення быў зацікаўлены ў уроку, і ў яго ўсё атрымалася, той падыходзіць да сонейка.

-А той, хто лічыць, што у яго не ўсё атрымалася, хто хацеў схавацца ад адказаў пад парасон, падыходзіць да парасону.

-Мне толькі хочацца падзякаваць усіх за добрую працу. Я думаю, што на ўроку вы зрабілі новыя адкрыцці.

А якімі яны былі: вялікімі ці маленькімі, у кожнага з вас яны свае.

Дзякуй за ўрок!